36. ΝΟΜΟΣ υπ’ αριθ. 529 της 27 Ιαν./3 Φεβρ. 1977 (ΦΕΚ Α΄ 29) Περί υπαγωγής εις την ασφάλισιν του ΤΑΚΕ του προσωπικού της Αποστολής Διακονίας και του Νοσηλευτικού Ιδρύματος της Εκκλησίας της Ελλάδος (Ν.Ι.Ε.Ε.). Άρθρ.1.1.Από της ισχύος του παρόντος υπάγονται υποχρεωτικώς εις την ασφάλισιν των κλάδων Συντάξεως Αρωγής και Ασθενείας του Ταμείου Ασφαλίσεως Ορθοδόξου Εφημεριακού Κλήρου της Ελλάδος (ΤΑΚΕ): α)Οι τακτικοί υπάλληλοι της Αποστολικής Διακονίας της Εκκλησίας της Ελλάδος και  β)το τακτικόν προσωπικόν του Νοσηλευτικού Ιδρύματος της Εκκλησίας της Ελλάδος (ΝΙΕΕ) το ανήκον εις τους Κλάδους ΑΤ και ΑΡ Διοικητικού Διοικητικού Οικονομικού-Διαχειριστικού, Φαρμακοποιών, Αδελφών Νοσοκόμων, Διαιτολόγου, ΜΕ Διοικητικού, Λογιστικού-Διαχειριστικού, Νοσοκόμων, Αρρένων νοσοκόμων, Παρασκευαστών, Εμφανιστών και ΣΕ τηλεφωνητών, Κλητήρων – Θυρωρών – Νυκτοφυλάκων. 2.Επί των εκάστοτε πάσης φύσεως μηνιαίων αποδοχών περιλαμβανομένων και των λόγω αδείας και επί ταις εορταίς των Χριστουγέννων και Πάσχα παροχών, του κατά την προηγουμένην παράγραφον ασφαλιζομένου προσωπικού επιβάλλεται εισφορά υπέρ του ΤΑΚΕ εκ ποσοστού 25% βαρύνουσα κατά 14% τον εργοδότην και 11% τον ησφαλισμένον. Άρθρ.2.-1.Αι εκάστοτε ισχύουσαι διατάξεις περί απονομής συντάξεως εις τους υπαλλήλους του ΤΑΚΕ και των Γραφείων των Ιερών Μητροπόλεων έχουν εφαρμογήν και δια το κατά το προηγούμενον άρθρον ασφαλιζόμενον προσωπικόν. 2.Δια την θεμελίωσιν δικαιώματος συντάξεως υπέρ των τελευταίων τούτων απαιτείται προσθέτως και διετής τουλάχιστον εν τη ασφαλίσει του ΤΑΚΕ πραγματική υπηρεσία. Τοιαύτη υπηρεσία δεν απαιτείται εις τας περιπτώσεις απολύσεως, λόγω σωματικής ανικανότητος ή θανάτου εν υπηρεσία. 3.Εν περιπτώσει μη συνδρομής της κατά την προηγουμένην παράγραφον προϋποθέσεων έχουν εφαρμογήν αι διέπουσαι το ανωτέρω προσωπικόν κατά την ισχύν του παρόντος περί συντάξεως διατάξεις. Άρθρ.3.-«1. Η αναγνώριση ως συντάξιμου του χρόνου υπηρεσίας που παρασχέθηκε στην Αποστολική Διακονία της Εκκλησίας της Ελλάδος και το Νοσηλευτικό Ίδρυμα της Εκκλησίας της Ελλάδος (Ν.Ι.Ε.Ε.), μέχρι την έναρξη της ισχύος του νόμου αυτού, από το προσωπικό που ορίζουν οι διατάξεις του άρθρ. 1 καθώς και κάθε άλλης προϋπηρεσίας που υπολογίζεται ως συντάξιμη σύμφωνα με τις ισχύουσες διατάξεις γίνεται από το Τ.Α.Κ.Ε., ύστερα από αίτηση του υπαλλήλου μετά τη συμπλήρωση 2 ετών ασφάλισης, σύμφωνα με την παρ. 2 του άρθρ. 2, με την καταβολή σε αυτό εισφοράς 15%, που υπολογίζονται στο βασικό μισθό και το επίδομα χρόνου υπηρεσίας που παίρνει ο υπάλληλος κατά το χρόνο υποβολής της αίτησης. Η εισφορά αυτή βαρύνει κατά 10% τους ως άνω οργανισμούς στους οποίους παρασχέθηκε η υπηρεσία και κατά 5% τον υπάλληλο. Το ποσό της εξαγοράς υπολογιζόμενο σύμφωνα με τα παραπάνω εξοφλείται σε τόσες ισόποσες μηνιαίες δόσεις, όσοι είναι οι μήνες που αναγνωρίζονται». Η παρ. 1 αντικαταστάθηκε ως άνω από την παρ. 1 άρθρ. 27 Νόμ. 1759/1988 (ΦΕΚ Α΄ 50), (τόμ. 15Β΄, σελ. 70,866). 2.Εάν δια την αναγνωριζομένην υπηρεσίαν ο υπάλληλος ήτο σφαλισμένος εις το ΙΚΑ ή έτερον Οργανισμόν κυρίας ασφαλίσεως, η δια την εξαγοράν αυτής οφειλή μειούται κατά το ποσόν των καταβληθεισών κρατήσεων εις τους Οργανισμούς τούτους υποχρεουμένους εις απόδοσιν τούτων εις το ΤΑΚΕ εντός εξαμήνου από της ισχύος του παρόντος. 3.Ο Οργανισμός παρ’ ω υπηρετεί ο υπάλληλος υποχρεούται όπως παρακρατή κατά μήνα εκ των αποδοχών του υπαλλήλου την βαρύνουσαν τούτον εισφοράν εξαγοράς και καταβάλλη ταύτην εις το ΤΑΚΕ μετά την βαρυνούσης αυτόν τοιαύτης. 4.Εις περίπτωσιν αναγνωρίσεως δικαιώματος συντάξεως προς της εξοφλήσεως της οφειλής εξαγοράς του αναγνωριζομένου ως συνταξίμου χρόνου υπηρεσίας, η σύνταξις άρχεται καταβαλλομένη από της πρώτης του επομένου μηνός της εξοφλήσεως της οφειλής, το βαρύνον δε τον Οργανισμόν, ποσόν εισφοράς καταβάλλεται εντός τριών μηνών από της χρονολογίας ταύτης. Άρθρ.4.-Ο κατά το άρθρ. 3 αναγνωριζόμενος χρόνος συνταξίμου υπηρεσίας ως και τυχόν αναγνωρισθησομένη ετέρα προϋπηρεσία, δεν λαμβάνεται υπ’ όψιν δια τον υπολογισμόν του εφ’ άπαξ βοηθήματος. Άρθρ.5.-Η ισχύς του παρόντος άρχεται από της πρώτης του μεθεπομένου της δημοσιεύσεως του δια της Εφημερίδος της Κυβερνήσεως μηνός. 